AS ESTRELAS TREMELOCEN SEN EXPLICACIÓN
Grazas.
As estrelas tremeluciron.
Xa.
Tes algunha teoría?
Teño.
Andrómenas.
Andrómenas?
Non aconteceu tal.
Como vai ser? Viuno todo o mundo.
Na Terra, mais sabes quen non o viu?
O Webb, o Hubble, o CHEOPS...
Ningún satélite. E sabes por que?
- Por que? - Porque nunca aconteceu.
Foi un deepfake.
Unha teoría interesante.
E quen é o responsable?
Só cheguei até aí.
Decidas o que decidas, estará ben.
- Quérote, Auggie. - Eu máis.
CENTRO DE INVESTIGACIÓNS NANOTECNOLÓXICAS
Pode.
Bo día.
Mudanzas da magnitude aparente, mais nada igual.
E algún tipo de distorsión atmosférica? Po interestelar?
Variaría a liña de visión.
Viu as estrelas tremelucir onte á noite?
Vin.
Algunha teoría?
Non.
- Cando tes... - Bo día, doutora.
Bo día.
Lista?
Vamos ver que pasa.
A rede de nanofibras está estable.
O diamante sintético está asegurado.
Moi brevemente, doutora,
creo que falo en nome de todos
cando digo que hai sete anos pensabamos que estaba tola.
Mais a súa visión extraordinaria tróuxonos até aquí.
Así que grazas.
É todo un privilexio.
Cando estea lista.
Adiante.
Elevando o diamante.
O retículo de nanofibras está activo.
Conseguíchelo! Fixeches historia.
Ben feito!
Hai que suspendelo.
Suspendédeo.
Son a directora científica e ordeno que se suspenda.
Cancelamos o proxecto.
Acabouse.
Eu marcharía.
Os seus colegas han chegar axiña.
Quen é?
Igual podo axudala.
E vostede a min.
Non creo que me poida axudar.
Pode, pero non quere saber por que as estrelas lle tremeluciron?
MONGOLIA INTERIOR, CHINA, 1968
Habitantes doutros mundos, os nosos mellores desexos.
Esperamos establecer contacto con outras sociedades civilizadas.
Esperamos colaborar con vós
para crear unha vida mellor neste vasto universo.
Habitantes doutros mundos, os nosos mellores desexos.
Canto levamos transmitindo a mensaxe?
Uns anos.
E os estadounidenses? Os rusos?
Máis aínda.
O paradoxo de Fermi.
Vén da pregunta que lles fixo Enrico Fermi aos seus colegas en Los Álamos.
Hai cen mil millóns de estrelas na nosa galaxia.
Moitas delas deben ter planetas similares aos nosos.
E en moitos deses planetas ten que haber vida intelixente.
Onde están todos, logo?
Igual non hai ninguén.
O noso sinal é demasiado frouxo.
Vinte e cinco megawatts paréceche frouxo?
É un dos transmisores máis potentes do mundo.
Non o oirá ninguén.
Pódesme axudar a contactar co autor deste artigo?
Onde está?
En California.
Queres que contacte cun ianqui?
Se o descobren, farán preguntas.
Pois non llelo contes.
Hai mensaxes do espazo exterior?
Non sei como o fas.
É coma pasar oito horas escoitando o océano.
Resolvo problemas mentres escoito.
Isto que é?
O noso segredo?
O doutor Peterson, California.
TERRA
O 12 de xuño do ano pasado, o equipo do doutor Peterson
observou fortes estalidos
de radiación electromagnética procedente de Xúpiter.
XÚPITER
O mesmo día, nós detectamos fortes emisións de ondas de radio.
Detectamos o mesmo ca os americanos?
Non, as nosas gravacións rexistraron o estalido 13 minutos após Monte Wilson.
E non de Xúpiter.
Do Sol.
SOL
De Xúpiter á Terra levou 38 minutos.
De Xúpiter ao Sol, 43 minutos.
Do Sol á Terra,
oito minutos.
A suma de 43 máis oito dá 51. Unha diferenza de 13 minutos.
Simplifiqueiche as contas.
O Sol reflectiu as ondas de radio de Xúpiter?
Reflectiunas e amplificounas.
O sinal do Sol era millóns de veces máis potente
ca o de Xúpiter.
Logo podemos usar o Sol como superantena
se o apuntamos co noso sinal?
Exacto.
Habitantes doutros mundos, os nosos mellores desexos.
Ye Wenjie, é unha xenialidade.
Podería levarnos moitos anos recibir resposta,
mais imaxina que China fose líder mundial en comunicación interestelar.
Quero contarllo ao comisario Lei.
Abofé, deberiamos.
É unha idea radical, camarada Yang.
Levo un tempo traballando nela.
Podería levar anos recibir unha resposta, mais...
Pasa.
Quero que o verifique ela.
O camarada Yang achou un xeito de que o Sol amplifique a transmisión.
Os seus cálculos son convincentes.
Cres que son correctos?
Son correctos, si.
Apuntar o Sol cun feixe de radio superpotente.
O Sol Vermello? Pensaches na simboloxía política do experimento?
Verá, comisario...
Quen é o Sol Vermello no corazón da xente?
Que decepción, camarada Yang.
E eu pensaba, camarada Ye Wenije, que, como filla dun inimigo de clase,
o avisaría do perigosas que eran as súas ideas.
Señor, imaxine o noso Sol Vermello, o noso líder,
amplificando as palabras do pobo.
Rotundamente, non. Prohíboo.
Poderían executarnos por iso!
Transmisión de proba en 60 segundos.
Transmisión de proba en 30 segundos.
Transmisión de proba en dez,
nove, oito,
sete, seis, cinco,
catro, tres, dous, un.
Comezamos.
Mensaxe enviada, transmisión completada.
Que sabe deste home?
Estaba no funeral de Vera.
Mike Evans.
Dono de Evans Energy, a meirande petroleira privada do mundo.
Sorpréndelle que Vera tivese un amigo así?
Xa nada me sorprende.
Sabe o que me sorprende?
A muller coa que di que falou.
Velaquí o que rexistraron as cámaras.
Velaí está.
Sen compañía,
falando soa.
Non, ela estaba.
- Non parece tal. - Xuro por Deus que si.
Non falaba soa.
Eu créoa. Mire.
Ten o cigarro apagado e...
Agora está prendido.
A vostede non lle funciona o chisqueiro.
Non sei como, mais borrárona da gravación.
Non achamos indicios de manipulación,
pero sabemos que é así, o que xa é raro de carallo.
Non tanto como estrelas que se prenden e se apagan, pero raro.
Por que querían pechar o laboratorio?
Non sei.
Debe ser vostede importante.
Non son tal.
Creou a nanofibra máis fina do mundo,
tres mil veces máis sutil ca o cabelo,
invisible, resistente coma o aceiro e esas merdas.
Esas merdas.
Está claro que é un perigo para alguén.
A competencia, igual.
Xa, a competencia fixo tremelucir o universo.
Era íntima de Vera Ye?
Antes si.
Era máis lista ca ninguén.
Decepcioneina ao cambiar o seu curso polas ciencias aplicadas.
Quizais se suicidou por iso.
A conta atrás que vía...
desapareceu así que detivo o seu traballo, non si?
Alguén máis a viu?
Abofé.
Un profesor de cibernética en Nova Delhi.
Un científico de IA da Boston Dynamics.
Un físico en Londres o outro día.
E varias ducias máis.
Que lles pasou?
Deixaron o traballo.
Deixárono ao seu xeito
ou ao de Vera Ye.
Ola, dixeras que ías chamar.
Estás ben? Iso espero.
Abur.
Nivel un.
Contra.
Que tolo é isto.
Son o conde do Oeste.
Contra.
Mimá.
Incrible.
Como ousas tocar un home de sangue real?
Desculpa, é que non sabía que eras...
Es real, ou sexa, outro xogador?
Ou non.
Es unha IA.
Son o conde do Oeste.
Un personaxe do xogo, logo.
Déixate de xogos, isto non é tal.
Unha seguidora.
Pódeslle chamar Seguidora.
Eu son Jin Cheng.
Fai o favor de elixir outro nome.
Un acaído para unha heroína,
pois esperamos que sexas a nosa.
Tes a misión de resolver o enigma deste mundo.
O enigma deste mundo?
Está ben. Que che parece...
Copérnico.
Benvinda á civilización 137, Copérnico.
Ei...
A onde imos?
Á pirámide, para ver o emperador Zhou.
Esta é unha era caótica.
Unha era caótica?
Agás polas eras estables, todo o resto son eras caóticas.
Ao comezar unha nova era,
o emperador consulta os sabios sobre os movementos do Sol.
Éche un xogo raro de carallo.
Debes decidir se unha era é caótica ou estable.
Se o emperador Zhou se equivoca, a civilización enteira é aniquilada.
Que? Como?
Así.
Corre!
Bule!
Non a empurres.
A sombra só chega para nós os dous.
Conde.
Eu debo levarlle a miña predición ao emperador.
- Non me abandonarás, ou? - Vai.
Vai demasiada calor, vai arder.
Non tal.
Morreu?
Non.
Os que se deshidratan axiña pódense conservar.
Rehidratámolos ao chegar unha era estable.
Así sobrevive a xente ás eras caóticas?
Se un de nós sobrevive, todos sobrevivimos.
Conde? Conde!
Que fago eu con ela?
Conde!
Se a ciencia non explica o das estrelas, por que non Deus?
E por que sería tan sutil?
Na Biblia manda anxos da morte con espadas de lume.
Osas que atacan nenos por foder os Seus profetas.
E agora usa unha parvada de código coas estrelas?
A vós parécevos cousa de Deus?
- Quen máis podería facelo? - Ninguén pode.
Como aconteceu, logo?
Non sei.
Pero, se a ciencia di que é imposible e acontece,
só hai dúas posibilidades.
Ou a ciencia está errada
ou é unha fraude.
Imos tomar ácido?
Si? Veña!
Non hai pantalla nin conexión para os cascos ou o puto cargador.
Se fose Sony ou Oculus e tal, estaría cheo de logotipos.
Será unha versión beta.
Non é beta nada.
Non o entendes, é indistinguible da realidade.
Cómpre contrasinal para conectarse?
Non, só tes que o pór.
Vale.
Hostia.
Isto é tolo de carallo.
Isto é...
Carallo!
Non estás convidado.
Que carallo?
Que? Que pasou?
Unha tipa cortoume o pescozo.
Iso...
Iso non é normal.
Hostia, cheiraba...
Sentía o frío e o sabor da terra.
- Comiches terra? - Sabes o avanzado que é isto?
Ou sexa, falamos de 50 anos? 150?
Si, algo así.
É ao que xogaba Vera antes de se suicidar.
E se isto tivo algo que ver?
En serio, non deberiamos xogar máis.
O que? Vaia parvada.
Veña.
Onde estás...
Agora sóubome o sangue.
Dixeches que o tipo falou de predicir os movementos do Sol?
Non fan xogos así para algo tan aburrido.
Haberá unha misión máis importante, sempre a hai.
Entón? Cal é a nosa misión?
A nosa misión, Jin Cheng,
é a vinganza mortal do Jack puto Rooney.
- Volveuche cortar o pescozo? - Abofé.
Moi ben.
Ai, xa vexo.
Vas xogar, non?
E eu vou sentar aquí e...
Vaia, ho... bárbaro.
A ti non che corta o pescozo, supoño.
Ola.
Vin así que lin a túa mensaxe...
Mensaxes.
Que lle pasou á conta atrás?
Desapareceu.
Iso son boas novas, non si?
- Suspendín o proxecto. - O que?
Díxome que, se o facía, deteríase.
Tiña razón.
A xunta quere botarme, loxicamente.
Non saben por que o fixen.
Que lles ía contar? Que mo pediron as estrelas?
Xa. É...
Que putada.
"Putada"?
A miña vida rompe en anacos, necesítote e nin me devolves a chamada.
E vésme con "que putada"?
Auggie, podemos...
Podemos ir tomar un café ou algo e falalo?
Es un neno, Saul.
E xa non ten graza.
JENNIFER SHI AMADA ESPOSA E NAI, 1971-2020
Parabéns, amor.
Estráñote.
Pensaba que era a única.
Desculpa, non quería interromper.
Tranquila.
Tráiolle torta de coco ao meu pai polo aniversario.
Ai, xa.
Red velvet.
É indecente, non si?
O fráxiles que somos.
Meu pai pensaba que me levaría ao altar.
Non.
Un erro,
un erro de nada
e xa non está.
Xa.
A ela que lle pasou?
Cancro de peito.
E ao teu pai?
Disparo na testa.
Síntocho.
Nada que sentir.
É un bo xeito de irse.
Moi rápido.
Vaia...
Hei de volver ao traballo.
Abrígate, eh?
Claro.
EDITH MARSH 1905-1909 O NOSO ANXIÑO
CONVIDÁMOSTE A XOGAR
Nivel un.
A vella Inglaterra, non?
Xa vexo.
Skins personalizadas.
Gústame.
Imos aló.
Esta vez estou listo, meu.
Deus estea contigo.
Son sir Thomas Mo...
Cabrón de merda.
Non.
Como ousas atacar un conselleiro do reino?
- Chámome sir Thomas More... - Que si, ho.
Cala a boca.
Sir Jack Rooney.
Elixe un nome mellor.
Logo, de ser certa a interpretación dos moitos mundos,
podería haber un número infinito de Jessicas, Vishals
ou señores Downing no multiverso.
E algúns físicos mesmo pensan
que, se hai copias exactas dos nosos corpos por aí,
cos mesmos procesos cuánticos,
todo o que pensamos e sentimos aparece de xeito simultáneo
nun número infinito de lugares,
un número infinito de veces.
Así que, cando a nosa consciencia se apaga nun mundo,
podería seguir existindo noutro.
En moitos outros.
...herexe, non si?
E o puto Thomas Morca cre que sabe como salvar o mundo.
E vai Henrique VIII e di: "Pois veña, a rehidratar as masas."
Así que saímos e pomos toda a chacina...
Jack, podes... Desculpa, podes calar? Teño que che contar algo.
Ai, si? Que novas me tes?
Non mo digas.
Após dez anos, pídeslle de saír a Jin agora que está cun almirante.
Teño cancro de páncreas.
Estadio catro.
Espallouse.
Ao fígado, pulmóns...
O tempo medio de vida é...
De dous a seis meses, así que...
Iso é todo.
E unha merda.
Que?
Dinche iso na pública e ti acéptalo sen máis?
Non, e unha merda.
Imos ir a Suíza.
- A Nova York ou a algures bo. - Xa non che teño remedio, meu.
O único que me queda é estar a gusto, vale?
Vanme operar dos tumores...
Van levar a causa perdida entre algodóns.
E eu dixen:
"E unha merda, meu."
- Os meus cartos din que non. - Veña.
Nin veña nin hostias.
Sempre fas igual, ho. Réndeste con todo...
- Non me rendo... - Coa física, por creres que non valías.
Con Jin, por creres que era moito para ti.
Non te vas render coa túa vida, hostia.
E unha merda.
Come.
- Non teño gana. - Will, só tes que...
intentalo.
Se mo permite, emperador Zhou,
o Sol é o Yang
e a noite é o Yin.
Agora estamos inmersos no caos do desequilibrio.
Pero isto vai cambiar.
Traio a salvación da nosa civilización.
Si, veña, dálle.
Creei un código para o universo
que permite predicir os movementos do Sol.
Iso din todos.
Polo teu ben, espero que a túa predición nos salve.
- Profecía, non predición. - Que?
Fala alto, rapaza, ou morre.
Emperador, este é o I Ching.
É fermoso, pero non é científico.
- Explícate. - Non solucionará o seu problema.
É adiviñación, non segue ningunha lei física.
Lei física?
Si, as leis da física.
Todo o que sabemos de certo sobre o mundo.
Que mundo?
Súa maxestade imperial,
o código está completo, responderá as súas preguntas.
Moi ben.
Cando é seguro rehidratar as masas?
A era caótica durará outros oito días.
Ao rematar, gozaremos dunha gloriosa era estable de 63 anos,
cun clima tan temperado que será unha era dourada.
Ceo. Agora.
Acelera o paso dos días.
Pon a man no chan para acelerares o tempo.
Aí!
Sesenta e tres anos de estabilidade.
- É posible? - É, emperador.
Esperte a súa dinastía e deixe que prospere.
Rehidratación!
Non me abandonaches.
Claro que non.
Conde! Mire!
Non.
Copérnico!
Copérnico, por favor!
Sálvame!
Copérnico, por favor!
Por favor, Copérnico!
Copérnico!
Sálvame!
Por favor!
Sálvame!
O frío extremo aniquilou a civilización número 137.
Non os salvaches.
Pero estableciches a superioridade da ciencia sobre o misticismo.
No nivel dous deberás usar a ciencia para salvares a próxima civilización.
Recibín queixas de ti, Clarence.
E agora que fixen?
Seica fumas no despacho.
Xa, sairía, pero é que queda lonxe.
A próxima vez saio.
Tanto ten. Botei o tipo que se queixou.
Moito se preocupa de ti e pouco dos adversarios.
Prefería que non o botases.
Cóntame de Evans.
Seica lle gusta pagar por cousas.
Propaganda antivacinas, teorías conspiranoicas sobre o 5G
e políticos anticiencia en todo o mundo.
Apostaría cartos a que está detrás de todo.
E as estrelas? Pagoulles para desapareceren?
Hai alguén detrás de todo, só hai que profundar.
Pois eu profundei nisto.
Despois do das estrelas púxenme a ler sobre radiotelescopios.
No 1977 a Universidade Estatal de Ohio detectou unha secuencia de 72 segundos.
Chamáronlle sinal Wow!
porque os astrofísicos quedaron abraiados.
Dixeron que parecía un intento de comunicación.
Un intento de quen?
De homiños verdes.
Que di?
Ninguén o sabe.
Ninguén o deu descifrado
e ninguén o detectou fóra da Estatal de Ohio.
Agás un observatorio no nordés de China.
E?
Pois non creo que sexa nada.
Unha curiosidade sobre Mike Evans.
Va que non sabes onde vivía en 1977?
PRIMAVERA SILENCIOSA
Non teño café.
Síntoo.
Non teño café,
moitos anos.
Podo preguntar que fas aquí?
Tento salvar vidas.
A xente de aquí?
Como os axudas...
Oes "vidas" e pensas nas humanas.
Claro, sempre pensamos primeiro en nós.
Eu tento salvar un paxaro, unha subespecie de andoriña.
Non o lograrei, os leñadores van máis rápido ca unha persoa.
Todas esas árbores plantáchelas ti?
Canto tempo pensas quedar?
Toda a vida se fai falta.
Canta xente pode salvar unha especie?
Extínguense dez mil especies ao ano pola avaricia dunha soa.
Podo preguntar para que vindes?
Buscamos un lugar para construírmos un laboratorio de radioastronomía.
Aquí?
Esta terra non é túa.
- Non debería ser de ninguén. - É do pobo.
E o pobo destruiraa.
Acabar con todo un ecosistema por un laboratorio.
Non che dá carraxe?
A estupidez do pobo?
Non depende de min.
Teño traballo.
Que dixo?
Entende.
Entendo, si. Marchade, por favor.
"Na natureza nada existe en soidade."
Como te chamas?
Ye Wenjie.
Mike Evans.
Tentarei detelos.
Ye Wenjie, xa o falamos,
o comisario e eu...
O primeiro cumpre todo. Estradas, interferencia electromagnética mínima...
Igual ca o segundo.
A xente do segundo...
Devecen por traballar.
De máis.
Quererán quitar tallada do laboratorio.
Xa decidimos que o segundo é mellor.
Estás decepcionada.
Segura que non é porque queres axudar o americano?
Levas oito anos a facelo ben, non o estragues.
Hai algo que podo facer por ti.
O comisario deume os nomes e historiais
dos novos do campo de traballo.
Por se alguén nos podía ser útil.
Non hai científicos, mais hai unha muller, Tang Hongjing.
Era da Garda Vermella.
Durante unha sesión de castigo na Tsinghua en 1966,
asestoulle un golpe fatal...
a un profesor chamado Ye Zhetai.
Tang Hongjing, tes visita.
Esta é unha nova era.
O pasado rematou.
O pasado non rematou.
Queres que me arrepinta?
Non coidas que deberías?
E quen se arrepinte por min?
Quen me compensa o perdido?
O Partido mandoume a Shaanxi para traballar no trigo.
Após un día de traballo, xa nin tiña enerxía para lavar a roupa.
Durmiamos no chan, co ruído dos lobos.
Infectóuseme o brazo e sufrín unha gangrena.
Os gardas colléronme...
e cortáronmo.
Non era máis ca unha nena.
Eu tamén era unha nena cando te vin abrirlle...
a cabeza ao meu pai cun cinto.
Dixéronme que eras lista.
E xa podes selo.
Filla dun académico.
Eu non o era.
Non tiña utilidade.
Salvácheste por teres cerebro.
Se non, acababas coma min.
Ter cerebro non salvou o meu pai.
Aínda agora...
tamén o mallaría coma o trigo.
Non te arrepintes?
Ninguén fai tal.
NIVEL RECOÑECEMENTO DO SINAL: AAAAA
NON RESPONDADES
NESTE MUNDO SON UN PACIFISTA.
TEDES SORTE DE QUE RECIBISE A VOSA MENSAXE ANTES CA NINGUÉN.
AVÍSOVOS: NON RESPONDADES.
SE RESPONDEDES, IREMOS.
CONQUISTAREMOS O VOSO MUNDO.
NON RESPONDADES.
VINDE. NÓS NON PODEMOS SALVARNOS.
AXUDAREIVOS A CONQUISTAR ESTE MUNDO.
Subtítulos: Jeiry Castellano